Gloymdu sovandi dóttur eftir umborð á flogfari Eini foreldur, sum høvdu flogið við China Southern Airlines, høvdu so stóran skund, tá ið flogfarið hevði sett seg í Guangzhou Baiyun International Airport í Kina, at tey gloymdu 10 ára gomlu dóttrina eftir umborð á flogfarinum. Tað skrivar internetmiðilin AirLive. net. Gentan hevði sovið á flogferðini, og hon vaknaði ikki, tá ið foreldrini og hini ferðafólkini skundaðu sær úr flogfarinum. Tá reingerðarfólk fóru at rudda flogfarið og gera tað klárt til næstu ferð, funnu tey gentuna sovandi í sínum setri. Tey fingu vakt gentuna, sum hevði telefonnummar til foreldrini, sum hildu, at gentan var í hølunum á teimum ávegis til viðførisbondini á flogvøllinum.